Cal que signeu el formulari amb un certificat digital de la persona sol·licitant o representant legal.
Podeu consultar l'apartat Suport als tràmits de Salut del web del Departament on trobareu informació general sobre com fer els tràmits telemàtics i que serveix de suport a la informació específica que trobareu en aquesta fitxa.
Així mateix podeu completar la informació a l'apartat Suport a la tramitació del web gencat.cat.
La sol·licitud s'ha de presentar entre els dies 1 i 15 de juny de l'any en què s'hagi d'aplicar l'índex corrector.
No obstant això, la sol·licitud d'aplicació de l'índex corrector es pot presentar amb posterioritat al 15 de juny de l'any corresponent en cas que s'acrediti un canvi en la titularitat de l'oficina de farmàcia, com també l'inici en la participació en els programes i activitats a què es refereix l'article 3.2 del Decret 147/2014.
Còpia del model oficial de la declaració per liquidar el pagament fraccionat a compte de l'impost de la renda de les persones físiques (IRPF) on constin les vendes totals en termes de preu de venda al públic incrementat amb l'impost sobre el valor afegit (IVA) de l'oficina de farmàcia, corresponent a l'any natural anterior a l'any per al qual es presenta la sol·icitud.
En el cas que el farmacèutic o farmacèutica titular de l'oficina de farmàcia realitzi més d'una activitat econòmica subjecta a pagament fraccionat a compte de l'IRPF, ha de desglossar i justificar les quanties corresponents a cadascuna de les activitats.
Les oficines de farmàcia que vulguin acollir-se a l'aplicació de l'índex corrector dels marges corresponents a les receptes de medicaments d'ús humà fabricats industrialment dispensats a càrrec de fons públics, han de reunir els requisits següents:
A l'efecte del compliment per part de les oficines de farmàcia del requisit establert en l'apartat 2 de la llista anterior, es consideren programes d'atenció farmacèutica i activitats destinades a la utilització racional dels medicaments, tots els programes d'atenció farmacèutica i activitats destinades a la utilització racional dels medicaments inclosos en el Concert d'atenció farmacèutica establert entre el Servei Català de la Salut i el Consell de Col·legis de Farmacèutics de Catalunya.
Un cop reconegut el dret a l'aplicació de l'índex corrector, es tindrà en compte a partir de la facturació del mes següent de la presentació de la sol·licitud.
La persona titular de la Direcció General d'Ordenació i Regulació Sanitària del Departament de Salut pot declarar la ineficàcia sobrevinguda del dret a l'aplicació de l'índex corrector quan es posi de manifest l'incompliment d'aquests requisits, prèvia audiència de la persona titular de l'oficina de farmàcia.
Confirmació de la tramitació efectuada
Aspectes importants a tenir en compte en fer la sol·licitud:
En segon lloc, un cop comprovat que disposeu de tots els mitjans necessaris i que heu procedit de la manera indicada, podeu comprovar si s'ha produït algun tall de servei o incidència a l'apartat Avisos i talls de servei de la seu electrònica, on disposeu de tota la informació sobre els tipus d'incidència i a on s'ha produït.
Cerqueu les incidències del servei per a l'any corresponent ( Incidències per a l'any 2020 ) i ordeneu-ho pel camp "Data i hora d'inici" en ordre descendent.
En cas que no ho pugueu tramitar per una incidència en el sistema, torneu a provar-ho més tard.
Necessitareu, en tot cas, disposar de l'identificador del tràmit (ID del tràmit), que és un codi alfanumèric de cinc dígits que es genera en la presentació de la sol·licitud i que és unívoc.
El termini màxim per resoldre i notificar la resolució és de tres mesos, comptadors a partir de la data en què la sol·licitud hagi tingut entrada en el registre.
Un cop transcorregut aquest termini sense que s'hagi notificat la resolució de manera expressa, la persona interessada pot entendre estimada la seva sol·licitud per silenci administratiu.
Tanmateix, el termini màxim legal per emetre la resolució i notificar-la queda suspès quan s'hagi requerit la persona interessada perquè esmeni deficiències, aporti documents i/o altres elements de judici necessaris, pel temps que transcorri entre la notificació del requeriment i el compliment efectiu per part del destinatari o pel transcurs del termini concedit.
La persona titular de la Direcció General d'Ordenació i Regulació Sanitària, un cop s'ha verificat el compliment dels requisits establerts, concedeix o denega la sol·licitud.
La resolució del procediment determina l'aplicació de l'índex corrector i el seu període de vigència en funció del compliment dels requisits establerts.
La Direcció General d'Ordenació i Regulació Sanitària ha de comunicar al Consell de Col·legis de Farmacèutics de Catalunya, als col·legis de farmacèutics corresponents, a la Mutualitat de Funcionaris de l'Administració Civil de l'Estat (MUFACE), a la Mutualitat General Judicial (MUGEJU), a l'Institut Social de les Forces Armades (ISFAS) i a la Gerència de Farmàcia i del Medicament del Servei Català de la Salut la relació d'oficines de farmàcia que han acreditat el compliment dels requisits per aplicar l'índex corrector i el període de vigència.
La Gerència de Farmàcia i del Medicament del Servei Català de la Salut ha de remetre la informació per a l'aplicació de l'índex corrector dels marges al Consell de Col·legis de Farmacèutics de Catalunya.
La resolució es rep mitjançant una notificació electrònica.
Podreu accedir al contingut de la qual a través del servei e-NOTUM.
Contra aquesta resolució, que no exhaureix la via administrativa, es pot interposar un recurs d'alçada davant la consellera del Departament de Salut en el termini d'un mes comptador des de l'endemà de rebre la notificació, de conformitat amb el que estableixen els articles 121 i 122 de la Llei 39/2015, d'1 d'octubre del procediment administratiu comú de les administracions públiques.